หลังจากขูดมดลูก ในเดือนนั้น เราจะมีรอบเดือนมั๊ยคะ หลังจากทีีขุดมดลูกมาแล้ว เลือดยังไม่หยุดเลยคะ 5 วันแล้ว แบบนี้ ผิดปกติมั๊ย คะ
สวัสดีค่ะ การขูดมดลูกคือการนำเนื้อเยื่อภายในมดลูกออกเพื่อใช้ในการตรวจวินิจฉัยหรือรักษาความผิดปกติที่เกิดจากมดลูก เช่น การมีเลือดออกจากช่องคลอดผิดปกติ เพื่อให้ได้การวินิจฉัย ทั้งยังอาจใช้สำหรับผู้ที่มีภาวะแท้งบุตร เพื่อทำการหยุดเลือดหลังขูดมดลูก ประจำเดือนอาจกลับมาเป็นปกติภายใน 1-2 เดือน อาจมีเลือดไหลหลังจากขูดมดลูกออกได้บ้างในช่วง 1-2 อาทิตย์แรกแต่ควรค่อยๆจางลงเรื่อยๆ และไม่มีอาการผิดปกติอื่นเช่นปวดหน่วงท้องน้อย มีไข้ หากมีอาการผิดปกติอื่นๆ ควรพบสูตินรีแพทย์แนะนำงดการมีเพศสัมพันธ์จนกว่าเลือดจะหยุดไหลเพื่อป้องกันการติดเชื้อ ไม่สวนล้างช่องคลอด และควรคุมกำเนิดทันทีหากยังไม่พร้อมมีบุตร